અમદાવાદ-રમતગમતક્ષેત્રમાં સરિતા ગાયકવાડની સિદ્ધિની શાહી હજુ સૂકાઈ નથી ત્યાં વધુ એક સારા સમાચાર મળી રહ્યાં છે. અમદાવાદ,ગુજરાત અને દેશનું ગૌરવ વધારનાર આ સિદ્ધિ મળી છે રોલર સ્કેટિંગમાં. જેમાં સાઉથ કોરિયામાં રમાયેલી એશિયા રોલર સ્કેટીંગ ચેમ્પિયનશિપમાં મશરી પરીખ ગોલ્ડ અને ભાવિતા મધુ સિલ્વર મેડલ જીતી ગઈ છે. ભાવિતા ડીપીએસ ઈસ્ટની ધોરણ 12માં ભણે છે. તેણે નામવાન-સાઉથ કોરીયા ખાતે યોજાયેલ પ્રતિષ્ઠિત એશિયન રોલર સ્કેટીંગ ચેમ્પિયનશિપ 2018ની જૂનિયર કેટેગરીમાં ( 13થી 19 વર્ષ) વિજેતા બનીને રજત ચંદ્રક હાંસલ કર્યો છે.